Tallinas "Kalev/Cramo"

BC Kalev/Cramo ir profesionāls Igaunijas basketbola klubs, kas ir dibināts 1998. gadā. Klubs bāzēts Igaunijas galvaspilsētā Tallinā.

"Kalev/Cramo" piedalās Igaunijas čempionātā, Latvijas—Igaunijas Basketbola līgā, FIBA Čempionu līgā. Vairākas sezonas spēlējis VTB līgā. Klubs savas mājas spēles aizvada Unibet Arēnā.

"Kalev/Cramo" ir 15 reizes uzvarējis Igaunijas čempionātā (2005, 2006, 2009, 2011—2014, 2016—2019, 2021, 2023—2025).

Klubu no 2019. gada līdz 2022. gadam vadīja latviešu treneris Roberts Štelmahers. Šobrīd galvenais treneris ir Somijas speciālists Antons Miroļubovs.

Tajā spēlējuši daudzi Latvijas basketbolisti, tostarp: Armands Šķēle, Aigars Šķēle, Rolands Freimanis, Jānis Kaufmanis, Mārcis Vītols, Ojārs Siliņš, Mārtiņš Meiers, Zigmārs Raimo, Jānis Bērziņš. Šobrīd "Kalev/Cramo" sastāvā jau otro sezonu spēlē Anrijs Miška.

 Ārējās saites 
 Oficiālā mājaslapa  
 BasketPedya profils 

Kategorija:Igaunijas basketbola klubi
Kategorija:Tallina